ইতোমধ্যে ব্রাক এর স্যাটেলাইট মঙ্গলে অবতরণ করেছে, চুয়েট এর মাইন সুইফার জয় করেছে মালয়েশিয়া, রুয়েটের ক্রাক প্লাটুন যাচ্ছে জাপানের ফর্মুলা ওয়ান রেসিং এ। ছোট ছোট উদ্যোগ থেকেই বড় কাজগুলো হয়ে থাকে। এর জন্য সবচেয়ে বড় যে প্রতিবন্ধকতা তা হল স্পন্সর। বেশীরভাগ ক্ষেত্রেই আমরা কাজ করার সময় যে কথাটা শুনি তা হল টাকা নেই। ভার্সিটিতে দক্ষ শিক্ষকও এখন অনেক অভাব। যোগ্য নেতৃত্বের সাথে প্রয়োজনীয় অর্থের সীমাবদ্ধতা, প্লাটফর্ম এর অভাবে আমরা বেশিরভাগই থমকে যাই। বাংলাদেশে যে পরিমাণ দুর্নীতি হয়, তা থামানো গেলে এ দেশের উন্নয়ন অনেকাংশেই এগিয়ে থাকতো। পৃথিবীর সবচেয়ে বেশি নির্মাণব্যায় আমাদের, সেসাথে দুর্নীতিতেও আমরা চ্যাম্পিয়ন।